# **ROMÂNIA**

**JUDEŢUL SATU MARE**

##### CONSILIUL JUDEŢEAN

## PROIECT DE HOTARÂRE NR.\_\_\_\_\_\_\_\_\_/\_\_\_\_\_\_\_\_2025

**privind validarea componenței nominale a Autorităţii Teritoriale de Ordine**

**Publică a Judeţului Satu Mare, pentru mandatul 2024-2028**

Consiliul Judeţean Satu Mare,

având în vedere Referatul de aprobare nr.\_\_\_\_\_\_\_/\_\_\_\_\_2025 al preşedintelui Consiliului Judeţean Satu Mare, anexat prezentului proiect de hotărâre,

luând în considerare:

-Hotărârea Consiliului Judeţean nr. 11/31.01.2025 privind desemnarea reprezentanţilor Consiliului Judeţean Satu Mare în cadrul Autorităţii Teritoriale de Ordine Publică a Judeţului Satu Mare, pentru mandatul 2024-2028,

- Dispoziţia preşedintelui Consiliului Judeţean Satu Mare nr. 11/30.01.2025privind desemnarea reprezentanților comunității în cadrul Autorității Teritoriale de Ordine Publică a Județului Satu Mare, pentru mandatul 2024-2028;

- Procesul Verbal încheiat, la data de 31.01.2025, de către Comitetul de Organizare al A.T.O.P numit prin Ordinul Prefectului Județului Satu Mare nr. 22/23.01.2025, cu ocazia ședinței de constituire a Autorității Teritoriale de Ordine Publică a Județului Satu Mare pentru mandatul 2024-2028, înregistrat la Consiliul Judeţean Satu Mare sub nr. 3938/19.02.2025,

- Adresa Inspectoratului de Jandarmi Județean Satu Mare nr.3806385/07.02.2025, înregistrată la Consiliul Județean Satu Mare cu nr. 3067/07.02.2025,

ținând cont de prevederile art.17 alineatele (1), (2), (5) și (6) din Legea nr. 218/2002 privind organizarea şi funcţionarea Poliţiei Române, republicată, cu modificările şi completările ulterioare, coroborate cu prevederile art.7 şi art.8 din Regulamentul de organizare şi funcţionare a autorităţii teritoriale de ordine publică aprobat prin Hotărârea Guvernului României nr.787/2002,

în temeiul prevederilor art.173 alin.(5) lit.g) coroborate cu cele ale art. 182 alin.(1) și ale art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare,

H O T Ă R Ă Ş T E:

**Art.1**. Se validează componenţa nominală a Autorităţii Teritoriale de Ordine Publică a Judeţului Satu Mare, pentru mandatul 2024-2028, potrivit ***anexei*** care face parte integrantă din prezenta hotărâre.

**Art.2.** Prezenta hotărâre se comunică cu Instituţia Prefectului Judeţului Satu Mare -Comitetul de organizare ATOP, cu persoanele nominalizate în anexă, cu Secretariatul ATOP, precum și cu Direcţia juridică și cu Serviciul managementul resurselor umane din cadrul aparatului de specialitate al Consiliului Judeţean Satu Mare.

Satu Mare, la \_\_\_\_\_\_\_\_2025

**INIŢIATOR:**

**PREŞEDINTE,** **AVIZEAZĂ:**

Pataki Csaba  **SECRETAR GENERAL AL JUDEŢULUI,**

Crasnai Mihaela Elena Ana

Red./Tehn. T.A.F. 5ex.